**Тэма:** "Яраслаў Мудры — сын Рагнеды"

**Мэта*:*** фарміраванне ў вучняў уяўлення аб агульнасці гістарычнага лёсу славянскіх народаў

***Задачы:***

* Спрыяць развіццю імкнення пазнаваць мінулае;
* Садзейнічаць развіццю дыялагічнай і маналагічнай мовы вучняў:
* Стварыць умовы для выхавання пашаны да гісторыі роднага краю, памяці сваіх продкаў

**Абсталяванне:** карткі з паняццямі “ Закон “, Руская Праўда”, Яраслаў Мудры, сабор у імя святой Сафіі, карткі для самастойнай работы, карткі  з тэставым заданнем , прэзентацыя да ўрока.

**Тып урока**: урок - роздум

**Ход урока**

**1. Арганізацыйна-матывацыйны  этап.**

**-** Сення мы працягваем падарожжа ў мінулае нашай Радзімы. У кожным з нас павінна жыць памяць аб мінулым. Ніколі не павінна забыцца, сцерціся з памяці бацькоўская вера, матчына мова, тадыцыі і звычаі беларускага народа.Без ведання гісторыі не можа быць сучаснасці,ні будучыні. Мінулае –гэта карані нашага тысячагадовага радавога дрэва. Не будзе каранёў- загіне дрэва. Таму трэба ахоўваць, берагчы не толькі дрэва, але і кожную яго галінку, якая тоячы ў сабе памяць далёкай гісторыі, павінна вечна шумець сакавітым лісцем. (СЛАЙД 1)

**2. Этап актуалізацыі атрыманых  ведаў вучняў.**

*1. Прыём “Раскажы суседу”(Вучні расказваюць матэрыял папярэдняга ўрока)*

*2. З дапамогай лічбаў і літар суаднясіце паміж сабою імёны і назвы ў левым і правым слупках:*

1) Рагвалод                                    а) Полацк

2) Уладзімір                                   б) Кіеў

3) Яраполк                                      в) Ноўгарад

4) Рагнеда                                       г) Заслаўе

5) Ізяслаў

2. Прадоўжыце лагічны ланцужок:

Рагвалод →  дачка ? (Рагнеда) → сын - ? (Ізяслаў).

Рагнеда →  замужам \_ ? (Гарыслава) → у манашках \_ ? (Анастасія).

(Адзін вучань выконвае заданне каля дошкі, другі- за камп’ютарам).

(СЛАЙД 2-3)

*3. Слоўнікавая работа- гістарычныя паняцці (гісторыя, продкі, дзяржава,паданне,Рагвалод, 862 год).*

-Чаму полацкая князёўна пражыла сваё жыццё пад трыма імёнамі? **Паведамленне вучня. ( настаўнік разам з вучнямі робіць вывад па тэме папярэдняга ўрока, прымяняе прыём “ Ацані свае веды”).**

Адзнакі за дамашнее заданне.

**3. Аперацыйна –пазнавальны этап:**

**гутарка-дыялог з вучнямі**

**-**Як Рагнеда адносілася да сваіх дзяцей?

-Якія якасці яна выхоўвала ў хлопчыкаў з самага маленства?

-А як выхоўваюць  вас у сям’і ?

-Якія якасці былі патрэбны хлопцу ў далёкія часы, калі жыла Рагнеда і яе дзеці?

-Як вы лічыце, патрабаванні да выхавання хлопцаў у наш час змяніліся?

- У кожнага чалавека ў нашай краіне ёсць імя, імя па бацьку, прозвішча. Але так было не заўсёды. Даўней на Русі пры нараджэнні дзіця атрымліваў імя, пры хрышчэнні ен мог атрымаць новае імя, а ўжо пазней з’яўлялася **прозвішча**. У адным слове магло быць шмат інфармацыі аб чалавеку. У адным і тым жа выпадку адзін чалавек мог стаць героем,другі т**русам. Кожны робіць свой выбар у жыцці сам.**

**4.Фізкультхвілінка для вачэй “ Падарожжа па стагоддзям” (СЛАЙД 4)**

- Зараз  мы з вамі перанясёмся ў 11 ст. Гэта быў цікавы, але вельмі адказны час у жыцці людзей. І каб не проста выжыць, а захаваць свой гонар і  годнасць, трэба быць чалавекам …

**4. Аб’яўленне тэмы і мэты ўрока, сумеснае вызначэнне задач урока.**

**5 . Этап работы над новым матэрыялам. (СЛАЙД 5)**

-Да нашых дзён захавалася памяць аб **Яраславе Мудрым -**яшчэ адным сыне Рагнеды. Сёння мы павінны даведацца, чаму яго назвалі Мудрым?

-Якога чалавека называюць мудрым?

- Работа са слоўнікам, тлумачэнне слова *мудры* (СЛАЙД 6-7)

**6. Работа з падручнікам (с.43- 45**).(слайд 8)

1рад- Асветніцкая дзейнасць Яраслава Мудрага.

2 рад- Распаўсюджванне хрысціянства Яраславам Мудрым.

3 рад-Заканадаўчая дзейнасць Яраслава Мудрага.

[**Фізкультхвілінка**](http://youtu.be/NG0lH1wuVrg) (танец пад песню “Беларусь-мая сінявокая”). (СЛАЙД 9-10)

**7. Праверка заданняў па радах. (**СЛАЙДЫ 11-19)

(Гістарычныя паняцці-***сабор,закон***).

* Што з усіх спраў Яраслава Мудрага вы бы паставілі на першае месца?
* Запавет Яраслава Мудрага сынам (выразнае чытанне ўрыўка )
* (СЛАЙД 18)
* Я лічу, што мудрасць характарызавала князя як чалавека, яна была сэнсам яго жыцця.Два галоўныя храмы, прысвечаны Сафіі Прамудрай, такое на можа быць выпадковым.І гэта зрабіў адзін чалавек за адно жыццё. Але мудрым назвалі яго за тое, што упершыню на Русі напісаў першы агульны для ўсіх закон – “Рускую праўду”, які стаў правілам жыцця для ўсіх жыхароў Кіеўскай Русі.
* Каго бы вы ў вашым жыцці назвалі мудрым чалавекам?
* А зараз паглядзіце на партрэты (візантыйскі імператар Леў 6,кіеўскі князь Яраслаў, французскі кароль Карл 5). Як вы думаеце, ўто іх аб’ядноўвае? ( Яны Мудрыя-за ўсю гісторыю чалавецтва толькі трох правіцелей назвалі Мудры). (СЛАЙД 19)

**6. Кантрольна-карэкцыйны этап.** (слайд 20)

***-* Выкананне выніковага тэсту  (узаемаправерка ў парах)**

1. Пасля смерці бацькі Яраслаў стаў:

а)Полацкім князем

б)Кіеўскім князем

в)Наўгародскім князем

2. Які закон вызначаў правілы жыцця для ўсіх жыхароў Кіеўскай Русі?

а)“Руская праўда”

б)“Аповесць мінулых гадоў”

в) Павучанне пра тое, як павінны жыць людзі

3. Калі быў пабудаваны сабор святой Сафіі ў Кіеве?

а)У  10 стагоддзі

б)У  11 стагоддзі

в)У  13 стагоддзі

4. У якіх гарадах былі пабудаваны падобныя саборы?

а)Тураў і Віцебск

б)Полацк і Тураў

в)Полацк і Ноўгарад

5. Што загадаў Яраслаў Мудры сваім сынам?

а)Кожны сам за сябе

б) Кіраваць разумна і не сварыцца

в) Аб’яднацца

***Зверыць:  1 – б,     2 – а,    3 – б,     4 – в,     5 – б*** (СЛАЙД 21)

**7. Этап падвядзення вынікаў .**

**1. Скласці сінквейн ( кожны рад самастойна складае сінквейн і запісвае на дошцы)**

Параўнанне сінквейнаў (СЛАЙД 21-22)

**Яраслаў Мудры**

**разумны, смелы**

**ваюе, абараняе, перамагае**

**Моцна любіць сваю Радзіму**

**патрыёт**

**2. –Як вы думаеце, чаму вывучаючы гісторыю нашай краіны мы гаворым пра Яраслава Мудрага, які княжыў у Кіеве?(**Ён быў сынам полацкай Рагнеды, унукам полацкага Рагвалода! І мы павінны ганарыцца, што менавіта сын Рагнеды здолеў умацаваць старажытную Кіеўскую дзяржаву, даць ёй пісаныя законы).

**9. Дамашняе заданне.**   (СЛАЙД 23)

-С.43-45, адказваць на пытанні, сшытак с.11

**10. Рэфлексія  “ Дрэва Мудрасці” (** тры ўзроўні галінак-саджаюць саву, у залежнасці, як зразумелі матэрыял). (СЛАЙД 24)